[{"text_idx": "#000000", "text": "Ko\u0303hu sirglihase diastaas & teraapia\n12-na\u0308dalane online-programm \u201cSinu keha pa\u0308rast su\u0308nnitust 2.0\u201d"}, {"text_idx": "#000001", "text": "Ko\u0303hu sirglihase diastaas & teraapia"}, {"text_idx": "#000002", "text": "12-na\u0308dalane online-programm \u201cSinu keha pa\u0308rast su\u0308nnitust 2.0\u201d"}, {"text_idx": "#000003", "text": "Ko\u0303ikidele su\u0308nnitanud naistele mo\u0303eldud ko\u0303hu- ja vaagnapo\u0303hjalihaste kontroll, mis on soovituslik la\u0308bida esimese aasta jooksul pa\u0308rast su\u0308nnitust. Kontrolli teostab kogenud naiste tervise fu\u0308sioterapeut."}, {"text_idx": "#000004", "text": "Sulle sobib su\u0308nnitusja\u0308rgne la\u0308bivaatus ultraheliga, kui:"}, {"text_idx": "#000005", "text": "Sa tunned, et pa\u0308rast su\u0308nnitust ei ole ko\u0303ik pa\u0308ris nii nagu varem.\nTahad hakata trenni tegema, kuid ei ole pa\u0308ris kindel, mida ja millal vo\u0303id.\nSul esineb ebamugavusi, millest on piinlik ra\u0308a\u0308kida (uriinilekked, tundetu seks jms).\nSa ei saa aru, mis su ko\u0303hulihastega toimub.\nSa tahad oma keha ja head enesetunnet tagasi, kuid ei tea, millest alustada."}, {"text_idx": "#000006", "text": "Sa ei pea nende muredega u\u0308ksi olema, fu\u0308sioterapeudi soovituste abiga saad oma elukvaliteeti to\u0303sta. La\u0308bivaatusele on soovitatav tulla iga lapse su\u0308nnitamise ja\u0308rel, mitte ainult pa\u0308rast esimese lapse su\u0308ndi."}, {"text_idx": "#000007", "text": "Skriining on mo\u0303eldud ko\u0303ikidele su\u0308nnitanud naistele, kes soovivad end teadlikult pa\u0308rast su\u0308nnitust taastada, kehatu\u0308velihaseid tugevdada, ennetada vo\u0303i ravida vo\u0303imalikke kaasuvaid probleeme:"}, {"text_idx": "#000008", "text": "Ko\u0303hu sirglihase lahknemine ehk diastaas.\nPa\u0308rast su\u0308nnitust on ko\u0303ht muutunud kujuga, ettevo\u0303lvuv (su\u0308veneb pa\u0308eva jooksul), lisaks vo\u0303ib esineda nabasong, valgejoonesong.\nSoov treenida ko\u0303htu pa\u0308rast keisrilo\u0303iget, kuid ei julge vo\u0303i ei tunne lihaseid.\nErinevad vaagnapo\u0303hjaprobleemid \u2013 esineb uriinilekkeid (sh sportides), allavajesid (tupe eesseina vo\u0303i tagaseina; emaka allavaje jms).\nTunned su\u0308nnituse ja\u0308rel valu suguelundite piirkonnas (puhkeolekus, liikumisel, vahekorras olles vo\u0303i isegi gu\u0308nekoloogilise la\u0308bivaatuse ajal).\nSuguelu on tundetu ja ebamugav.\nValu vaagna piirkonnas, alaseljas, ko\u0303hus."}, {"text_idx": "#000009", "text": "Esmasel vastuvo\u0303tul vaatab naiste tervise fu\u0308sioterapeut u\u0308le su ko\u0303hu- ja vaagnapo\u0303hjalihased (ultraheli, palpatsioon, elektromu\u0308ograafia jms) ja keha tervikuna. Koos pannakse vastavalt sinu soovidele ja eesma\u0308rkidele paika edasine tegevus- ja/vo\u0303i teraapiaplaan."}, {"text_idx": "#000010", "text": "Fu\u0308sioterapeut mo\u0303o\u0303dab ultraheliga, kui suur on vahe ko\u0303hu sirglihase kimpude vahel, kas see on normi piires vo\u0303i esineb diastaas. Samuti hindab sidekoe ja kollageenkiudude olukorda ning su\u0308valihaste aktiveerumist. Kui hindamine on teostatud, siis o\u0303petab fu\u0308sioterapeut ultraheli abil lihaseid o\u0303igesti aktiveerima. O\u0303ige lihaste aktiveerimine on va\u0308ga oluline kehatunnetuse taastamisel ja harjutuste o\u0303ppimisel ning selleks, et treeningud oleksid efektiivsed."}, {"text_idx": "#000011", "text": "NB! Pa\u0308rast su\u0308nnitust vo\u0303ib ko\u0303hulihaste vahel distants olla. Kui saad ise katsudes ko\u0303hulihaste vahele u\u0308ks vo\u0303i kaks so\u0303rme panna, siis see ei ta\u0308henda kohe, et sul on diastaas. Ultraheliga hinnates saab ta\u0308pselt o\u0308elda, kas lihaste vahe on normi piires vo\u0303i on tegemist lihaste lahknemisega, mis vajab taastamist."}, {"text_idx": "#000012", "text": "Ko\u0303hulihaste aktivatsiooni hindamine (sisemine ja va\u0308limine ko\u0303hupo\u0303ikilihas, ko\u0303huristilihas)"}, {"text_idx": "#000013", "text": "Vaagnapo\u0303hjalihaste hindamine ultraheli ja EMG-ga"}, {"text_idx": "#000014", "text": "Kui peamiseks probleemiks on vaagnapo\u0303hjaha\u0308ired, siis vo\u0303ib esmane vastuvo\u0303tt sisaldada ka vaginaalset vaagnapo\u0303hjalihaste hindamist (so\u0303rmega vo\u0303i EMG-ga, ultraheliga). Hindamistulemuste ja\u0308rgi koostame individuaalse harjutuste programmi."}, {"text_idx": "#000015", "text": "Biofeedback-meetodil treenimise eesma\u0308rgiks on leida o\u0303iged lihased u\u0308les, o\u0303ppida efektiivset harjutuste tehnikat ning tajuda, et vaagnapo\u0303hjalihaste pingutamine on to\u0303eline trenn, mitte ainult pissiha\u0308da kinni hoidmine. Patsiendile on see va\u0308ga informatiivne ta\u0308nu ekraanipildile (eelnevalt paneme tuppe va\u0308ikese elektroodi, mille paigaldamine ei ole valus). Kui on probleeme lihastunnetusega vo\u0303i on tegemist na\u0308rvikahjustusega, siis kasutame lisaks lihasstimulatsiooni."}, {"text_idx": "#000016", "text": "NB! EMG uuringu korral lisandub esmasel visiidil personaalse elektroodi hind 30 eurot. Kui on probleeme vaagnapo\u0303hjalihastega, siis soovitame koheselt broneerida Vaagnapo\u0303hjateraapia paketi, mis sisaldab kolme visiiti."}, {"text_idx": "#000017", "text": "Treeningteraapia ja soovitused su\u0308nnitusja\u0308rgseks treeninguks"}, {"text_idx": "#000018", "text": "Kui sul otseselt muresid ei ole, siis annab fu\u0308sioterapeut sulle soovitused su\u0308nnitusja\u0308rgseks treeninguks ja ka igapa\u0308evaeluks. Erinevate vaagnapo\u0303hja- ja ko\u0303hulihaste probleemide korral on va\u0308ga olulisel kohal harjutused, mida on oluline teha ja\u0308rjepidevalt taastusperioodi ajal (minimaalselt kolm kuud). Harjutused muutuvad vastavalt koormustaluvuse paranemisele."}, {"text_idx": "#000019", "text": "Lihasjo\u0303u taastamine ja soovi korral sujuv u\u0308leminek tavatreeningutele."}, {"text_idx": "#000020", "text": "Kui soovid end su\u0308nnitusest teadlikult taastada, siis oled oodatud vastuvo\u0303tule Tartus vo\u0303i Tallinnas."}, {"text_idx": "#000021", "text": "Su\u0308nnitusja\u0308rgne skriining ultraheliuuringuga 60 minutit"}, {"text_idx": "#000022", "text": "Ko\u0303hu- ja vaagnapo\u0303hjalihaste hindamine eri meetoditega"}, {"text_idx": "#000023", "text": "Soovitused treeninguteks vo\u0303i teraapiaplaan probleemide korral."}, {"text_idx": "#000025", "text": "This error message is only visible to WordPress admins\nPlease go to the Instagram Feed settings page to connect an account."}, {"text_idx": "#000026", "text": "Please go to the Instagram Feed settings page to connect an account."}]